O‘zbekiston qariyb 70 ming tonna pomidor eksport qildi. Bu haqda Davlat statistika qo‘mitasi xabar berdi. Qo‘mita ma’lumotlariga ko‘ra, O‘zbekiston 2021 yilning yanvar-iyun oylari davomida qiymati 50,2 mln. AQSh dollariga teng bo‘lgan 69,0 ming tonna pomidor eksport qilgan. Bu 2020 yilning mos davriga nisbatan solishtirilganda 7 ming tonnaga kam. 2021 yilning yanvar-iyun oylari davomida O‘zbekiston pomidor eksport qilgan asosiy davlatlar: Rossiya – 36,2 ming tonna;   Qozog‘iston – 19,7 ming tonna;   Qirg‘iziston – 11,0 ming tonna;   Tojikiston – 1,9 ming tonna;   Belarus – 53,6 tonna;   AQSh – 20,9 tonna;   Afg‘oniston – 12,0 tonna;   Ukraina – 9,1 tonna;   BAA – 7,7 tonna;   Germaniya – 0,5 tonna.